CELEX: 32013D0704
Language: bg
Date: 2013-11-19 00:00:00
Title: 2013/704/ЕС: Решение за изпълнение на Съвета от 19 ноември 2013 година за одобряване на актуализираната програма за макроикономически корекции за Португалия

3.12.2013   
            
            
               BG
            
            
               Официален вестник на Европейския съюз
            
            
               L 322/38
            
         РЕШЕНИЕ ЗА ИЗПЪЛНЕНИЕ НА СЪВЕТА
   от 19 ноември 2013 година
   за одобряване на актуализираната програма за макроикономически корекции за Португалия
   (2013/704/ЕС)
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за функционирането на Европейския съюз,
   като взе предвид Регламент (ЕС) № 472/2013 на Европейския парламент и на Съвета от 21 май 2013 г. за засилване на икономическото и бюджетно наблюдение над държавите членки в еврозоната, изпитващи или застрашени от сериозни затруднения по отношение на финансовата си стабилност (1), и по-специално член 7, параграф 5 от него,
   като взе предвид предложението на Европейската комисия,
   като има предвид, че:
   
               (1)
            
            
               Регламент (ЕС) № 472/2013 се прилага спрямо държавите членки, които, към момента на влизането му в сила, вече получават финансова помощ, включително и от Европейския механизъм за финансово стабилизиране (ЕМФС) и/или Европейския инструмент за финансова стабилност (ЕИФС).
            
         
               (2)
            
            
               С Регламент (ЕС) № 472/2013 са установени правилата за одобряване на програма за макроикономически корекции за държавите членки при получаването на такова финансово подпомагане, които трябва да са съгласувани с разпоредбите на Регламент (ЕС) № 407/2010 на Съвета (2) за създаване на европейски механизъм за финансово стабилизиране, когато съответната държава членка получава помощ както от ЕМФС, така и от други източници.
            
         
               (3)
            
            
               На Португалия е била отпусната финансова помощ както от ЕМФС с Решение за изпълнение 2011/344/ЕС на Съвета (3) за предоставяне на финансова помощ за Португалия от страна на Съюза, така и от ЕИФС.
            
         
               (4)
            
            
               От съображения за последователност одобрението на актуализираната програма за макроикономически реформи за Португалия в съответствие с Регламент (ЕС) № 472/2013 следва да бъде извършено чрез позоваване на съответните разпоредби на Решение за изпълнение 2011/344/ЕС.
            
         
               (5)
            
            
               В съответствие с член 3, параграф 10 от Решение 2011/344/ЕС Комисията, заедно с Международния валутен фонд и Европейската централна банка, извърши комбиниран осми и девети преглед на напредъка на португалското правителство по изпълнението на договорените мерки, както и на тяхната ефективност и социално-икономическо въздействие. Вследствие на този преглед се налага да бъдат извършени някои промени в съществуващата програма за макроикономически корекции.
            
         
               (6)
            
            
               Тези промени са представени в съответните разпоредби на Решение за изпълнение 2011/344/ЕС, във вида в който е изменено с Решение за изпълнение 2013/703/ЕС на Съвета за изменение на Решение за изпълнение 2011/344/ЕС за предоставяне на финансова помощ за Португалия от страна на Съюза (4).
            
         ПРИЕ НАСТОЯЩОТО РЕШЕНИЕ:
   Член 1
   Мерките, определени в член 3, параграфи 7—9 от Решение за изпълнение 2011/344/ЕС, които трябва да бъдат предприети от Португалия в рамките на нейната програма за макроикономически реформи, се одобряват.
   Член 2
   Настоящото решение влиза в сила в деня на нотифицирането му.
   Член 3
   Адресат на настоящото решение е Португалската република.
   
      Съставено в Брюксел на 19 ноември 2013 година.
      
         
            За Съвета
         
         
            Председател
         
         L. LINKEVIČIUS
      
   
   
      (1)  ОВ L 140, 27.5.2013 г., стр. 1.
   
      (2)  Регламент (ЕС) № 407/2010 на Съвета от 11 май 2010 година за създаване на европейски механизъм за финансово стабилизиране (ОВ L 118, 12.5.2010 г., стр. 1).
   
      (3)  Решение за изпълнение 2011/344/ЕС на Съвета от 17 май 2011 година за предоставяне на финансова помощ за Португалия от страна на Съюза (ОВ L 159, 17.6.2011 г., стр. 88).
   
      (4)  Вж. страница 31 от настоящия брой на Официален вестник.